Lav et referat af nedenstående tekst:

Tekst:
Den seneste tid har alle landets medier fortalt om pressede forretninger, familier og fabrikker, der kæmper med store varmeregninger. Særligt de kunder, der opvarmer boligen med gas har det hårdt, fordi regningerne er tårnhøje takket være krigen i Ukraine. Både i Skarp Salling og i Elling kæmper man på hver sin måde for at få en løsning. I Elling vil de kobles på fjernvarmen, men mindst 300 af de 520 husstande skal give projektet grønt lys, før det om et års tid kan blive en realitet. Det ærger folketingskandidaten Steffen Helledie (RV), at det skal være så besværligt, at gøre danskerne fri af russisk gas. - Fjernvarmepuljen har vist sig at være et effektivt middel mod afhængigheden af russisk gas - så meget at puljen på 265 millioner kroner var opbrugt allerede i august. Vi kan ikke være tjent med at ildsjæle som Kurt, der forsøger at samle opbakning lokalt i Elling til en grøn, billig og bæredygtig opvarmning, skal vente i flere år på, at arbejdet kan gå i gang, lyder det fra Steffen Helledie. - Alene i 2022 er der mere 20.000 potentielle fjernvarmekunder landet over der afvises - hvis ikke vi tilføre flere midler I Elling kan en borger i et gennemsnitshus spare omtrent 24.000 kroner om året ved at skifte fra naturgas til fjernvarme. - De prisstigning borgerne i Elling allerede har oplevet er desværre nok kommet for at blive, hvis ikke de bliver endnu værre i 2023 og 2024. Derfor er det min klare ambition, at vi skal arbejde for at få yderligere 50.000 huse koblet på fjernvarme inden vinteren 2024. Hvis det skal lykkedes, så skal vi bakke op om Kurt i stedet for at afvise ham, lyder det.

Referat:
Hvis det står til Steffen Helledie (RV) skal nordjyderne i højere grad hjælpes til at komme på fjernvarmenettet, så det ikke bliver en lang sej kamp for den enkelte by.